procesaur/Wiki.mk huggingface dataset:
Список на астероиди

Ова е список на мали планети со бројна ознака, во надолен редослед. Со исклучок на кометите, сите мали планети се мали тела од Сончевиот Систем се астероиди, далечни тела и џуџести планети. Каталогот опфаќа стотици страници, секоја од по 1000 мали планети. Секоја година Центарот за мали планети во име на Меѓународниот астрономски сојуз објавува илјадници мали планети со новодадени бројни ознаки во нивното гласило наречено „Распис за мали планети“ (''Minor Planet Circulars)''. Во мај 2021 г. биле познати 552.450 мали планети со бројни ознаки од вкупно 1.074.491 забележани (остатокот се без бројни ознаки и комети).
Првото тело во каталогот е 1 Церера, откриено од Џузепе Пјаци во 1801 г. Најпознат е Плутон (со ознака 134340 Плутон, порано сметан за планета). Огромен дел (97 %) од малите планети се астероиди од астероидниот појас. Постојат преку илјада различни откривачи кои набљудуваат од сè поголем број на регистрирани опсерватории. Највеќе тела имаат откриено потфатите LINEAR, Спејсвоч, MLS, NEAT и CSS. Околу 22.364 од малите планети имаат сопствени имиња, претежно наречени по личности, места и ликови од митологијата и книжевноста. Околу 96 % од сите каталошки ставки со бројна ознака немаат имиња.
Се очекува дека прегледот на опсерваторијата „Вера Рубин“ (LSST) ќе даде уште 5 милиони мали планети во рок од десет години, што би било десеткратно повеќе од сега. Иако сите астероиди од главниот појас со пречник над 10 километри веќе се откриени, може да постојат 10 билион (трилион) астероиди од еден метар и поглеми вон орбитата на Јупитер; воедно, веројатно постојат преку билион мали планети во Кајперовиот Појас од кои стотици веројатно се џуџести планети.
1 Главен индекс
Ова е список на постоечките делумни списоци на мали планети. Секоја табела опфаќа 100.000 мали планети, а секоја ќелија има 1.000 последователно набројани тела. Податоците се преземени од Центарот за мали планети.
2 Поврзано
* Список на Јупитерови тројанци (тројански табор)
* Список на Јупитерови тројанци (грчки табор)
* Список на астероидни месечини
* Список на заднептунци
* Двоен астероид
* Планетоид
* Кајперов Појас
Џин Вајлдер

Џин Вајлдер (роден како Џерон Силберман; 11 јуни 1933 година – 29 август 2016 година) — американски сценски и филмски глумец, режисер, сценарист, писател и активист, добитник на наградите Хуго и Еми и номиниран за два Оскари и Златен глобус.
1 Избрана филмографија
Год., име, Улога, Напомена
1967., ''Бони и Клајд'', Јуџин Гризард
1968., ''Продуценти'', Лео Блум
1970., ''Почнете ја револуцијата без мене'', близанци Филип и Клод
''Кваксер Фортјун има роднина во Бронкс'', Кваксер Фортјун
1971., ''Вили Вонка и фабриката за чоколадо'', Вили Вонка, заснован на романот на Роалд Дал
1972., ''Сè што отсекогаш сте сакале да знаете за сексот* (*но сте се плашеле да прашате)'', др Даг Рос
1974., ''Носорог'', Стенли, заснован на драмата Ежен Јонеско
''Диви седла'', Џим, „Вако Кид”
''Малиот Принц'', Лисица
''Младиот Франкенштајн'', др Фредерик Франкенштајн, глумец и сценариста
1975., ''Авантура на попаметниот брат на Шерлок Холмс'', Сајгерсон Холмс, глумец, режисер и сценариста
1976., ''Сребрена стрела'', Џорџ Колдвел
1977., ''Најголемиот љубавник на светот'', Руди Валентајн (Руди Хикман), глумец, режисер, сценарист и продуцент
1979., ''Фриско Кид'', Аврам Белински
1980., ''Љубовници во недела'', Скипи, глумец и режисер
''Шашави робијаши'', Скип Донахју
1982., ''Хокус-покус'', Мајкл Џордон
1984., ''Жена во црвено'', Теди Пирс, глумец, режисер и сценарист
1986., ''Проклет меден месец'', Лари Абот, глумец, режисер и сценарист
1989., ''Не гледам зло, не слушам зло'', Дејв Лајонс, глумец и сценарист
1990., ''Манија по бебиња'', Дафи Бергман
1991., ''Другиот ти'', Џорџ/ Ејб Филдинг
Агнишка Холанд

Агнишка Холанд (|Agnieszka Holland) (родена на 28 ноември, 1948 година) — полска филмска и телевизиска режисерка и сценаристка, позната по своите политички придонеси во полското кино. Својата кариера ја започнала како асистентка на режисерите Кшиштоф Зануси и Анджеј Вајда и емигрирала во Франција непосредно пред воведувањето на воената состојба во Полска во 1981 година.
Бартолиеви жлезди

Бартолевите жлезди (именувани по Томас Бартолин; исто така наречени Бартолински жлезди или поголеми вестибуларни жлезди) се две сложени алвеоларни жлезди со големина на зрно грашок сместени малку позади и лево и десно од отворот на вагината. Тие лачат слуз за подмачкување на вагината и се хомологни на булбоуретралните жлезди кај мажите. Меѓутоа, додека жлездите на Бартолин се наоѓаат во површинската торбичка на перинеумот кај жените, булбоуретралните жлезди се наоѓаат во длабоката торбичка на перинеумот кај мажите. Нивната канална должина е од 1,5 до 2,0 см и тие се отвораат во навикуларна јама. Каналите се спарени и тие се отвораат на површината на вулвата .
1 Историја
Бартолиновите жлезди за првпат биле опишани во 17 век од данскиот анатом Каспер Бартолин Помладиот (1655–1738). Некои извори погрешно го припишуваат нивното откритие на неговиот дедо, теолог и анатом Постариот Каспер Бартолин (1585–1629).
2 Функција
Бартолиевите жлезди лачат слуз за да обезбедат вагинално подмачкување при сексуално возбудување. Течноста може малку да го навлажни лабијалниот отвор на вагината, служејќи да го направи контактот со оваа чувствителна област поудобен со тоа што го намалува триењето. Течноста од Бартолиевите жлезди се комбинира со други вагинални секрети како „течност за подмачкување“ во количина од околу 6 грама на ден, и содржи високи концентрации на калиум и натриум во однос на крвната плазма, со малку кисела pH вредост од 4,7.
3 Клиничка патологија
Можно е Бартолиевите жлезди да се блокираат и воспалат што резултира со болка. Ова е познато како бартолинитис или циста на Бартолин. Циста на Бартолин, пак, може да се инфицира и да формира апсцес. Аденокарцином на жлездата е редок, а доброќудни тумори и хиперплазија се уште поретки. Карцином на бартолинска жлезда е ретка малигност што се јавува кај 1% од карциномите на вулвата. Ова може да се должи на присуството на три различни типа на епително ткиво. Воспаление на Скенеовите жлезди и Бартолинските жлезди може да се изгледа слично на цистоцела.
Бедеркеза (општинска заедница)

Бедеркеза (|Bederkesa) — поранешна општинска заедница во округот Куксхафен, во сојузната покраина Долна Саксонија, Германија. Нејзино седиште било селото Бад Бедеркеза. Била распуштена на 1 јануари 2015 година, кога била споена со градот Ланген за да го создадат новиот град Гестланд.
Општинската заедница Бедеркеза се состоела од следниве општини:
* Бад Бедеркеза
* Дрангштет
* Елмлое
* Флегелн
* Келен
* Кирштет
* Линтиг
* Рингштет
Алфонсо Куарон

Алфонсо Куарон (|Alfonso Cuarón; роден на 28 ноември, 1961 година) е мексикански филмски режисер, продуцент, сценарист, кинематограф и монтажер. Куарон е првиот филмски режисер роден во Мексико, кој ја освоил наградата Оскар за најдобра режија. Тој е номиниран за Оскар во шест различни категории, рекорд што го дели со Волт Дизни и Џорџ Клуни.
Куарон има добиено 11 номинации за Оскар, освојувајќи четири меѓу кои Најдобар режисер за ''Гравитација'' (2013) и ''Рома'' (2018), Најдобра филмска монтажа за ''Гравитација'' и Најдобра кинематографија за ''Рома''. Неговото творештво вбројува неколку филмови од различни жанрови: семејната драма ''Малата принцеза'' (1995), романтичната драма ''Големи очекувања'' (1998), патописниот младински филм ''Y tu mamá también'' (2001), фантазискиот филм ''Хари Потер и Затвореникот во Азкабан'' (2004), и дистописката научна фантастика ''Деца на човештвото'' (2006).
Неоколонијализам

Неоколонијализам е облик на употреба на економијата, глобализацијата, културниот империјализам и условната помош за влијание врз една земја наместо претходните колонијални методи на директна воена контрола (империјализам) или индиректна политичка контрола (хегемонија). Неоколонијализмот се разликува од стандардната помош за глобализација и развој по тоа што вообично создава однос на зависност, потчинетост или финансиска обврска кон неоколонијалната нација. Ова може да се одрази во непотребен степен на политичка контрола или спирално извршување на должничките обврски, функционално имитирајќи го односот на традиционалниот колонијализам.
Зборот е кованица на францускиот филозоф Жан-Пол Сартр во 1956 година, кој за првпат бил употребен од Кваме Нкрума во контекст на африканските земји кои биле подложни на деколонизација во 60-тите години на минатиот век. За неоколонијализмот се расправа и во делата на некои западни мислители како Жан-Пол Сартр (''Колонијализам и неоколонијализам'', 1964) и Ноам Чомски (''Вашингтонската врска и фашизмот на третиот свет'', 1979). Постои тековна расправа за тоа дали некои дела на САД и Кина се всушност форма на неоколонијализам.
Гестланд

Гестланд (|Geestland; |Geestland) — новосоздаден град во округот Куксхафен, во сојузната покраина Долна Саксонија, Германија. Градот бил основан на 1 јануари 2015 година со спојување на градот Ланген и општините од поранешната општинска заедница Бедеркеза.
Гестланд, по градот Куксхафен, е втор најнаселен во самиот округ. На списокот на најголеми општини по површина во Германија, Гестланд се наоѓа на 10. место. Името му доаѓа од земјишниот облик „гест“.
1 Географија
1.1 Местоположба
Градот Гестланд се граничи на северозапад со општината Вурстер Нордзекисте и со Везер при вливот во Северното Море, на север со општинската заедница Ланд Хаделн, на североисток со општинската заедница Берде Ламштет, на исток со округот Ротенбург и на југ со градот Бремерхафен, како и со општините Беверштет и Шифдорф. На југ, градот се граничи со реката Гесте.
1.2 Градски единици
Градот Гестланд се состои од 16 места, кои се составени од местата на поранешниот град Ланген и општините на поранешната општинска заедница Бедеркеза.
* Бад Бедеркеза (со местата Анкелое и Фикмилен)
* Дебштет
* Дрангштет
* Елмлое (со Маршкамп)
* Флегелн
* Холсел
* Химендорф
* Имзум
* Келен (со Дезебрек, Келен-Дорф, Штибуш и Форм Мор)
* Кирштет (со Алфштет)
* Кремпел
* Ланген
* Линтиг (со Мекелштет и Гросенхајн)
* Нојенвалде
* Рингштет (со Хајнмилен и Вистеволде)
* Зиверн
2 Политика
2.1 Градски совет
Градскиот совет се состои од 38 избрани членови, што одговара за градови со број на жители помеѓу 30.001 и 40.000 жители. Членовите се избираат на општи избори на секои пет години.
На првите општински избори на 2 ноември 2014 година биле добиени следниве резултати:
Распределбата на местата:
* CDU: 21 места
* SPD: 11 места
* Група Зелени/Левица: 3 места
* Граѓанска фракција Гестланд: 2 места
* независен: 1 место
2.2 Градоначалник
На 2 ноември 2014 година, Торстен Кригер станал градоначалник.
2.3 Збратимени градови
Гестланд е збратимен со следниве градови:
* Тозер, Тунис
Бад Бедеркеза

Бад Бедеркеза (|Bad Bederkesa) — село и поранешна општина во округот Куксхафен во сојузната покраина Долна Саксонија, Германија. Од 1 јануари 2015 година е дел од градот Гестланд.
Општината претставувала административно седиште на поранешната општинска заедница Бедеркеза.
Ланген (Куксхафен)

Ланген (|Langen) — поранешен град во округот Куксхафен во сојузната покраина Долна Саксонија, Германија. Од 1 јануари 2015 година е дел од новосоздадениот град Гестланд.
Градот се наоѓал на околу 7 километри северно од градот Бремерхафен и 30 километри јужно од окружниот град Куксхафен.
Перкутана коронарна интервенција

Перкутана коронарна интервенција е минимално инвазивна интервенција во кардиологијата за отворање (реканализирање) на блокирани или стеснети коронарни (срцеви) артерии, со што се овозможува воспоставување на непречена циркулација на крв во срцевиот мускул. Процесот вклучува комбинирање на коронарна ангиопластика со стентирање.
Примарна PCI е ургентна примена на PCI кај пациенти со акутен миокарден инфаркт, особено кај оние кај кои постојат докази за срцево оштетување на електрокардиограм.
Галичичка власеника

Галичичка власеника (''Festuca galicicae '') е локален ендемичен вид растение во Национален парк Галичица.
1 Опис
Густо баздести растенија, со интравагинални изданоци. Стеблото 40-65cm високо.
1.1 Листови
Листовите се 0,5-1,1mm, бодливи. Јазичињата (0,6-)1,5-2,3 mm, без ушиња. Ракавците голи или со куси, густи влакненца, затворени до 1/5 од должината.
1.2 Цвет
Соцветието 6-8cm. Класчињата 8,5-11,7 mm, слабо виолетово прошарени. Антерите виолетови, 2,5-4,5 mm долги. Плодникот влакнест.
2 Екологија
Пасишта и варовнички камењари во планинскиот и субалпскиот појас.
3 Распространетост
*Галичица:над Преслап, 1670-1820 m (leg.K.Micevski) (MKNH);
*Галичица:Стара Галичица; на варовнички камењар,1920-2050m (leg.K.Micevski) (MKNH) ;
*Галичица:Петрино над с. Велестово, на пасишта на варовнички камењар. 1500-1650m (leg.K.Micevski) (MKNH);
*Галичица:Преслап; покрај асфалтниот пат, на варовник, 1600m (leg.K.Micevski) (MKNH);
*Галичица:на варовнички камeњар. 1800-2000м.m (leg.K.Micevski) (MKNH);
*Галичица:северно од Преслап, на карпи. 1810м.m (leg.K.Micevski) (MKNH);
*Галичица:Стара Галичица; покрај патот за врвот во букова шума. 1750m (leg.K.Micevski) (MKNH);
Галичичко каранфилче

Галичичко каранфилче (''Dianthus galicicae'') — локален ендемичен вид растение во Националниот парк Галичица.
1 Опис
Галичичкото каранфилче е многугодишно растение. Има стебло високо до 40 cm, глатко, светликаво, зелено.
1.1 Листови
Листовите му се кончести, широки 0,5-0,75 mm, со три жилки, здиплени или плоскави, по работ и по средната жила рапави, на врвот постепено заострени.
1.2 Цвет
Цветот на галичичкото каранфилче е со голем број цветови собрани во компактна главичка широка до 20 mm; Чашката 9-10 х 1,5-1,75 mm, темнопурпурна; ламината на венчето 1,2-1,5 х 1mm, пурпурна, скоро целокрајна, покуса од чашкините запци.
2 Екологија
По варовнички камења во монтанскиот појас.
3 Распространување
Галичичкото каранфилче е локален ендемит. Познат само за планината Галичица, во месноста Војтина над селото Љубаништа, 1200-1300 m. (Мицевски, 1987)
Марс во одмор

''Марс'' или ''Марс во одмор'' (''Descanso de Marte'', буквално ''Одморот на Марс'') ― слика на Диего Веласкес од 1640 година. Сега е во Музејот Прадо. Сликата била вдахната од „''Замислениот''“ (''Il Pensieroso''), една од скулптурите на Микеланџело за Медичи во новата сакрастија на базиликата Свети Лоренс. Оваа слика е сатиричен приказ на богот Марс. Се смета дека била завршена околу 1639-1640 година.
Григориј Чапкис

Григориј Чапкис (|Григорій Чапкіс; 24 февруари 1930, Кишинев - 13 јуни 2021 ) - украински кореограф, народен уметник на Украина (8 февруари 2010 година).
Професор на Катедрата за модерна кореографија, Факултет за кореографска уметност, Национален универзитет за култура и уметност во Киев .
Шутот Барбароха

''Шутот Барбароха'' (''El bufón Barbarroja'') ― портрет со масло на платно од Диего Веласкес од Кристобал де Кастањеда и Пернија, под прекарот Барбароха во неговата улога на дворски шут на дворот Филип IV Шпански од 1633 до 1649 година. Сликата сега е во Музејот Прадо. Сликата била во Дворецот за добар престој (Буен Ретиро) во Мадрид во 1701 година и од 1816 до 1827 година била во Кралската академија на ликовни уметности „Сан Фернандо“.
Предметот на композицијата му служел и на кардиналот-инфант Фердинанд Австриски, кон кого настапувал Барбароха (Барбароса) во комични претстави. Подоцна бил протеран од дворот, во Севиља, од Војводата на Оливарес за одговор што му го дал на кралот на прашањето дали има маслинки во сеговскиот град Валсаин - на ова, шегобиецот душевито одговорил: „Господине, ниту маслинки (на шпански: оливос) ниту Оливарес“.
1 Библиографија
* Музеј Прадо''.''''Pintura española de los siglos XVI y XVII'' . Енрике Лафуенте Ферари. Aguilar S.A. 1964 година
Ручек (Веласкес)

''Ручек'' ― многу рана слика на шпанскиот уметник Диего Веласкес, завршена околу 1617 година. Делото, слика на масло на платно, е во Музејот Ермитаж во Санкт Петербург.
На сликата е прикажана маса покриена со изгужван чаршаф, на која лежат две калинки и парче леб. Меѓу луѓето што присуствуваат на ручекот, има еден постар човек од левата страна и еден млад човек од десната страна, додека, во позадина, очигледно безгрижно момче истура вино во бокал. Насмеаниот човек од десната страна се чини дека дава сигнал со палецот.
На ѕидот во позадината виси бела вратница, кожна торба и, десно, меч.
''Ручек'' е скоро идентичен со друга слика на Веласкес, ''Ручек на земјоделци'' (1618 година).
Сликата се гледана како „Појадок“ од 2 февруари до 25 август 2019 година во Амстердамскиот Ермитаж во Амстердам, Холандија, како дел од „Де Шаткамер!“ изложбата.
1 Наводи
*
Астероид од типот X

Астероид од групата X — астероид од групата сочинета од неколку типови со слични спектри, но веројатно различни состави.
1 Толенова класификација
Во Толеновата класификација, групата X се состои од следниве типови:* Тип E — големо албедо (&gt; 0,30), сочинети од енстатит, форстерит и момирок. Се среќаваат во внатрешниот главен појас.* Тип M — најголемата група, средно албедо, „метални“, сочинети од железо и никел, ес сметаат за родители на никлено–железните метеорити. Се среќаваат околу 3,0 ае и во унгарското подрачје (највнатрешниот главен појас).* Тип P — мало албедо (&lt; 0,10) со безлични црвени спектри; сочинети од јаглеродни хондрити и се среќаваат во надворешниот главен појас и подрачјето на Јупитеровите тројанци.
Во овој систем, албедото игра главна улога во разграничувањето на типовите, па така телата со непознто албедо се вели дека се од тип X-. Таков пример е 50 Виргинија.
2 Класификација по SMASS
Класификацијата по SMASS не се вооди според албедото, туку спектралните особини не се доволно забележливи за да бидат видливи во широкопојасниот Осумбоен астероиден преглед (ECAS) што го користи Толеновата шема. Групата X и опфаќа следниве типови:
* Јадрен тип X каде се астроидите со најтипичните спектри
* Тип Xe, чии спектри содржат умерено широки впивни појаси околу 0,49 μм. Ова може да означува присуство на тролит (FeS). Постои извесна врска помеѓу оваа група и Толеновиот тип E.
* Типови Xc и Xk, кои содржат широка испакната спектрална особина во опсег 0,55 до 0,8 μм (т.е. зголемен тек во овој опсег). Овие спектри се преодни, помеѓу јадрените од типот X и типовите C и K.
Освен типот Xe, не постои значителна врска помеѓу овие поделби на SMASS и Толеновите типови E, M и P. Сите типови од групата X опфаќаат мешавина од астероиди класификувани како тип E, M или P.
3 Поврзано
* Спектрална класификација на астероидите
* Астероид од типот L
* Астероид од типот S
* Астероид од типот K
4 Наводи
*
Димитрија Атанасов Поповски

Димитрија Атанасов Поповски ( во — ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Се доселил во Скопје, каде го завршил основното училиште. Во септември 1944 година, стапил во вториот баталјон на Дванаесеттата македонска ударна бригада. Се истакнал како примерен и дисциплиниран борец. Бил учесник во сите борби против балистите и Германците, во околината на Скопје. На 13 ноември, тој учествувал во борбите за ослободувањето на Скопје. Непосредно по ослободувањето на Скопје и Македонија, заминал во Косово и Метохија каде учествувал во дејствијата за целосно разоружување на преостанатите балистички групи и поединци. Поради тешките напори на војната оболел од белодробна туберкулоза од што и починал.
2 Наводи
Цветан Поповски

Цветан Георгиев Поповски ( во — во ) — македонски партизан, борец за слобода на Македонија и учесник во НОВ.
1 Животопис
Како симпатизер на народноослободителното движење, активно се вклучил во него и материјално го помагал. На 17 август 1944 година стапил во борбените редови на Шеснаесеттата македонска ударна бригада, со која учествувал во сите борби против балистичките банди и германските моторизирани колони во Качаничката Клисура. По ослободувањето на Македонија и по напорните борби за конечното ликвидирање на балистичките банди, сериозно заболел и бил испратен на лекување во воената болница во Скопје, каде подлегнал на тешката болест на 13 март 1945 година. Неговите посмртни останки биле закопани на скопските гробишта.
2 Наводи
Владимир Лазоски

Владимир Лазоски ( во ) — македонски професор во основно училиште, вајар и сликар. Тој е член на Друштвото на ликовните уметници на Македонија.
1 Животопис
Владимир Лазоски е роден во Охрид. На своја петгодишна возраст бил преселен во Скопје, поточно во Еврејското Маало, кај зградата Пасаж. Основното училиште го завршил во сега непостоечкото училиште „Гоце Делчев“, разрушено во скопскиот земјотрес. Средното училиште го поминал во Средното уметничко училиште во периодот 1960-1965. Како дипломец студирал на Педагошката академија (денес факултет) при УКИМ. Шест месеци по дипломирањето, заминал во Париз, на курсевите наречени „''Belle Art''“, приуствувајќи на нив шест месеци. Потоа се има занимавано со слободна скултура. Неговото прво вработување како наставник било во ОУ „Братство“ во Тафталиџе 2 и таму останал 12 години. Следна наставно место му било во ОУ „Кочо Рацин“ во населбата Водно. Една учебна година има предавано во подрачното училиште „Братство“ во Крушопек. Во 2009 година се стекнал со пензија. Во Детскиот ликовен центар, установа и здружение кое го претставува детското ликовно творештво, е претседател од 2006 година. Како претседател на Детскиот ликовен центар, тој е и организатор на Ликовната колонија „Љубанци“ во Љубанци во соработка со Општина Бутел, Меѓународната ликовна колонија „Пантелејмон“ во соработка со Општина Карпош.
Краљо Поповски

Краљо С. Поповски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно селско семејство. Се занимавал со земјоделство и сточарство. По доаѓањето на Шеснаесеттата македонска ударна бригада во неговото село, активно ја помагал, а нешто подоцна и и се приклучил. Се борел против Германците кои се повлекувале низ Качаничката Клисура, како и против балистите кои биле вооружени од Германците за да им обезбедат заштита. Балистите навлегувале и ги ограбувале селата на Скопска Црна Гора. Во спречувањето на ваквата разбојничка инвазија, тој загинал во септември 1944 година кај Долни Забел. Бил закопан на селските гробишта.
2 Наводи
Јосип Пугел

Јосип Димитар Пугел ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште. Војната и окупацијата на Македонија му го попречиле натамошното образование. Така станал општ работник. Во народноослободителното движење се приклучил и активно учествувал во подготовките за оружено востание. Учествувал во диверзантските акции против окупаторот. Во септември 1944 година стапил во Дванаесеттата македонска ударна бригада. Бил борец на  втората чета, на третиот баталјон. Во бригадата спаѓал меѓу најмладите нејзини борци. Бил учесник во борбите против балистите и Германците, во околината на Скопје. Посебно се истакнал во акциите и борбите против непријателот на железничката линија Зелениково - Драчево. Учествувал во борбите за ослободување на Велес, а потоа и на Скопје. На 14 ноември 1944 година, храбро загинал во една борба против балистичките банди кај Сарај.
2 Наводи
Љубомир Рајчевски

Љубомир Јорданов Рајчевски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од земјоделско семејство. Завршил основно училиште, а потоа се занимавал со земјоделство и чување на добиток. Во почетокот на септември 1944 година, стапил во редовите на Шеснаесеттата македонска ударна бригада, со која учествувал во сите борби против балистите и Германците на падините на Скопска Црна Гора. По ослободувањето на Скопје, бил распореден во аеродромската чета во Скопје. Од воените напори и поминатите денови во битките против непријателот, тешко оболел и во јуни 1945 година, тој подлегнал на болеста. Неговите останки биле закопани на скопските гробишта.
2 Наводи
Бојко Рановски

Бојко Рановски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно селско семејство. Завршил основно училиште, а потоа се занимавал со земјоделство и чување на добиток. Есента 1944 година стапил во редовите на Шеснаесеттата македонска ударна бригада, со која учествувал во борбите против балистичките банди и Германците на падините на Скопска Црна Гора. Од големите напори се разболел, а кон крајот на 1944 година починал.
2 Наводи
Ристо Ристовски

Ристо Ристовски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство, кое се занимавало со земјоделство. За време на окупацијата, под притисок на окупаторот, времено се преселил со семејството во Драчево. Во август 1944 година стапил во редовите на Четвртиот скопски партизански одред. Одредот дејствувал на овој терен околу месноста наречена ''Капино''. На тој терен се истакнал како умешен политички работник. Подоцна кога одредот се припоил кон Дванаесеттата македонска ударна бриrада, учествувал во сите битки во нејзиниот состав. Во борбата што ја водела бригадата против балистичките банди кај Долно Соње, загинал откако посебно се истакнал со својата борбеност.
2 Наводи
Киро Савов

Киро Томчев Савов ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Основното училиште го завршил во родниот град, а потоа изучил занает, по што работел како столарски работник. Летото 1944 година активно се вклучил во организирана борба против окупаторот. Во народноослободителното движење учествувал во собирните акции на ''црвена помош'', потем во ширење на пропагандата против бугарскиот фашистички окупатор. Во почетокот на септември 1944 година преку воспоставената врска со селата Соње и Добри Дол, замина за Китка, каде стапил во Дванаесеттата македонска ударна бригада. На 14 септември 1944 година, загинал во првата борба против балистите во околината на селото Јаболци.
2 Наводи
Астероид од типот F

Астероиди од типот F — релативно редок тип на јаглеродни астероиди, во рамките на пошироката група C.
1 Особености
Овие астероидид имаат спектри начелно слични на оние од типот B, но ја непаат водовпивната особина околу 3 μм која укажува на хидрирани минерали, и се разликуваат во делот со мали бранови должини од ултравиолетовиот спектар под 0,4 μм.
Класификацијата по SMASS не ги разликува овие две групи, туку сите ги смета за тип B.
2 Поврзано
* Спектрална класификација на астероидите
Илјаз Салиев

Илјаз Салиев ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од земјоделско семејство. Завршил основно училиште, а потоа се занимавал со земјоделство и сточарство. Во септември 1944 година стапил во Дванаесеттата македонска ударна бригада, во чиј состав учествувал во сите борби против балистите во близина на Скопје. Посебно се истакнал во борбите на Китка и Водно, против балистичките банди и во нападите на железничката линија Скопје - Велес, на германските транспортни возови, каде како познавач на теренот секогаш се наоѓал на чело на ударните групи. Во почетокот на ноември 1944 година, храбро загинал во борбата против балистите и Германците при заземањето на .
Во овие борби кај ХЕ „Матка“, покрај Илјаз загинале: Никола Георгиевски, Никола Јаневски, Драгољуб Анчевски, Драган Јакимовски, Николо Маладини, Иван Колосенко, Бранко Тодоровски, Александрар Спасовски, Александар Костадиновски и Васил Калановски. Во нивна чест е изграден споменик кој се посетува на 9 мај-денот на победата над фашизмот.
2 Поврзано
* Ослободување на Скопје
3 Наводи
Астероид од типот A

Астероиди од типот A — релативно редок тип на астероиди од внатрешниот појас кој има изразен и широк едномикронска оливинска особина и мошне црвеникав спектар нешто покус од 0,7 μм. Се смета дека доаѓаат од целосно издиференциран плашт на астероид.
1 Список
Ваквите астероиди се толку ретки што до февруари 2019 г. биле откриени само 17:
Име, Класа, Пречник(км) Наводи
246 Аспорина, главнопојасен, 50,891
289 Ненета, главнопојасен, 37,586
446 Етернитас, главнопојасен, 53,562
863 Бенкоела, главнопојасен, 38,724
1126 Отеро, главнопојасен, 10,974
1600 Висоцки, главнопојасен, 7,413
1951 Лик, марсопресекувач, 5,57
2234 Шмадел, главнопојасен, 9,473
2423 Ибарури, марсопресекувач, 4,899
2501 Лохја, главнопојасен, 10,218
2715 Миелики, главнопојасен, 13,252
2732 Вит, главнопојасен, 11,001
3352 Меколиф, аморски, 2,1
4142 Дерсу-Узала, марсопресекувач, 7,1
4713 Стил, главнопојасен, 6,286
4982 Бартини, главнопојасен, 7,975
5641 Меклиз, марсопресекувач, 5,68
Пречник: само упросечени проценки; може да се измени со тек на време
2 Поврзано
* Спектрална класификација на астероидите
2013 ND15

(или 2013 ND15) — астероид, привремен тројанец на Венера — првото откриено тело од овој вид околу оваа планета.
1 Откривање, орбита и физички особености
е откриен на 13 јули 2013 г. од Н. Примак, А. Шулц, Т. Гоџа и К. Чемберс во рамките на проектот Pan-STARRS. До септември 2014 г. бил забележан 21 пат во податочен лачен опсег од 26 дена. Претставува атонски астероид чија голема полуоска (0,7235 ае) е многу слична на Венерината, но има голема занесеност (0,6115) и мал орбитален наклон (4,794°). Со апсолутна величина од 24,1, има пречник од 40 до 100 м (за претпоставено албедо од 0,04-0,20).
2 Тројанска динамичка состојба и орбитален развој
Астероидот следи полноглавечка орбита околу Венерината Лагранжова точка . Освен тоа што е коорбиталец на Венера, овој астероид е марсопресекувач и земјопресекувач. покажува резонантен (или близурезонантен) однос со Меркур, Венера и Земјата. Неговиот краторочен динамички развој е различен од оној на другите три Венерини коорбиталци, , и .
3 Потенцијално опасен астероид
не се смета за потенцијално опасен астероид бидејќи има апсолутна величина над 22,0, иако периодично се доближува на 0,05 ае од Земјата. Забележан е на растојание од 0,077 ае од Земјата на 21 јуни 2016 г.
4 Поврзано
***
Константинополски Вилает

Константинополскиот Вилает или Истанбулски Вилает (|Vilâyet-i İstanbul, |Vilayet de Constantinople) ― административна единица (вилает) од прво ниво на Отоманската Империја, опфаќајќи ја императорската престолнина Константинопол (Истанбул).
Имал посебна организација, бидејќи бил под непосредна надлежност на министерот за полиција (Забтије назири; заптија), кој исполнувал улога еднаква на валијата во другите вилаети.
Вилаетот го вклучувал Константинопол (Стамбол; внатрешниот град, на турски јазик познат како Истанбул) и квартовите Ејуп, Касим Пача, Пера и Галата и сите предградија од Силиври на Мраморното Море до Црното Море на европската страна и од Гили на Црното Море до крајот на Измитскиот Залив од азиска страна.
Во 1878 година, била создадена покраинска структура, со валија и покраински службеници за извршување на истите функции во Константинопол што покраинските власти ги извршувале на друго место во Империјата.
1 Административни единици
Санџаци и кази, околу 1877 година:* Стамболски Санџак: кази Фатих-Султан-Мехмет, Ејуп, Картал, Принцевски Острови.
* Перски Санџак: кази Галата, Јениќој.
* Скутарски Санџак: каза на Бејкоз.
* Бујукчемечки Санџак, каза Чаталџа.
2 Поврзано
* Историја на Истанбул
Насдак

Берзата „Насдак“ е американска берза со седиште во Њујорк. Рангиран е на второто место на листата на берзи според пазарната капитализација на акциите со кои се тргува, зад њујоршката берза. Платформата за размена е во сопственост на Nasdaq, Inc., која исто така е сопственик на мрежата на берзи Nasdaq Nordic и неколку берзи на акции и опции во САД.
1 Историја
„Насдак“ првично беше кратенка за Националното здружение на автоматизирани понуди на дилери на хартии од вредност. Основана е во 1971 година од Националната асоцијација на дилери на хартии од вредност (НАСД), сега позната како Регулаторно тело за финансиска индустрија (ФИНРА). На 8 февруари 1971 година, берзата Насдак започна со работа како прва електронска берза во светот. Отпрвин, тоа беше само „систем на цитати“ и не даваше начин за вршење електронска трговија. Берзата „Насдак“ помогна да се намали ширењето на понудите (разликата во цената помеѓу продавачите и купувачите), но не беше популарна меѓу брокерите бидејќи ги намалуваше нивните профити.
2 Индекси
На "Насдак" котираат акциите не само на високотехнолошки компании, па се појави цел систем на индекси, од кои секој ја одразува состојбата во соодветниот сектор на економијата. Сега има тринаесет такви индекси, кои се засноваат на котации на хартии од вредност со кои се тргува во електронскиот систем "Насдак".
2.1 Nasdaq Composite
Индексот Nasdaq Composite ги вклучува акциите на сите компании кои котираат на берзата "Насдак" (вкупно над 5.000). Пазарната вредност се пресметува на следниов начин: вкупниот број на акции на компанијата се множи со моменталната пазарна вредност на една акција.
На 10 март 2000 година, индексот на берзата NASDAQ Composite достигна врв на 5.132,52, но до 17 април падна на 3.227 и, во следните 30 месеци, падна за 78% од својот врв.
2.2 Nasdaq-100
Nasdaq-100 ги вклучува 100-те најголеми компании според капитализацијата, чии акции се тргуваат на берзата "Насдак". Индексот не ги вклучува компаниите од финансискиот сектор. Од 2021 година, 57% од Nasdaq-100 се составени од технолошки компании. На берзата "Насдак", фондот под тикер QQQ ја повторува динамиката на Nasdaq-100 со голема точност.
2.3 Други индекси
NASDAQ Bank Index — за компаниите од банкарскиот сектор;
NASDAQ Biotechnology Index — за медицински и фармацевтски компании;
NASDAQ Computer Index — за компании кои развиваат софтвер и хардвер за компјутери;
NASDAQ Financial Index — за компаниите од финансискиот сектор, освен за банките и осигурителните компании;
NASDAQ Industrial Index — за индустриски компании;
NASDAQ Insurance Index — за осигурителни компании;
NASDAQ Telecommunications Index — за телекомуникациските компании.
Covery

Covery.ai е приватна меѓународна платформа за управување со ризици, основана во 2016 година, специјализирана за следење на трансакции во реално време, верификација на KYC/AML и ублажување на ризикот.
Главната задача на услугата е да користи анализа на однесување и глобална реномирана база на податоци на Trustchain за откривање и спречување на измама во реално време.
1 Историја
Covery е основана во 2016 година од тим менаџери за ризици и научници за податоци. Од 2017 година, развојот на Covery го водеше Александар Хелемскиј, неговиот сопственик на производи. Седиштето на компанијата е во Малта.
Во 2018 година, компанијата започна партнерство со Maxpay, портал за плаќања.
1.1 Covery работи во неколку главни полиња:
* iGaming. Covery помага да се спречат напади на ботови, измами и други измами на iGaming.* Covery им овозможува на финтех компаниите да пронајдат сомнителна онлајн трансакција во реално време.
2 Производи
Производната линија на компанијата вклучува:
Trustchain - глобална репутациона база на знаење. Trustchain ја проценува поединечната оценка на ризик на секој клиент врз основа на постојните записи за репутација за 12 уникатни идентификатори (е-пошта, ID на картичката, отпечаток од прст на уредот, телефонски број, ID на лице, IBAN, ID на уредот, домен на е-пошта, ID на системска сметка, IP-адреса, BIC, ID на ентитетот). Базата на податоци во моментов содржи повеќе од 400 милиони записи и помогна да се спречат над 200 милиони измамнички трансакции од 2018 година.
Device Fingerprinting - услугата открива уреди што се користат во лажни трансакции и брзо го намалува бројот на случаи на измама на клиенти.
KYC Automation - услугата го анализира секој клиент во фазата на регистрација и периодично ги проверува нивните постапки.
Бизмутинит

Бизмутинит — минерал сочинет од бизмут сулфид (Bi<sub>2</sub>S<sub>3</sub>), важна руда од која се добива бизмутот. Кристалите се челично сиви до валкано бели со метален сјај. Доволно се меки за да се гребат со нокт, но сепак се прилично густи.
Образува низа со со оловно-бакарно-бизмутниот минерал ајкинит (PbCuBiS<sub>3</sub>).
Се јавува во хидротермални жили со турмалиноносни бакарни жили принадлежни на гранитот, во извесни високотемпературни златни жили, како и во скорешни наслаги од вулкански издуви. Принадлежни минерали се самородниот бизмут, ајкинитот, арсенопиритот, станитот, галенитот, пиритот, халкопиритот, турмалинот, волфрамитот, каситеритот и кварцот.
Минералот е првпат забележан во 1832 г. во рудниците на Потоси, Боливија.
Здружение на вселенски истражувачи

Здружението на вселенски истражувачи ― непрофитна организација со членство составено од луѓе кои завршиле барем една Земјина орбита во вселената (над 10 км, како што е дефинирано од страна на Федерацијата за меѓународна аеронаутика. Основано било во 1985 година, а сегашното членство е над 400 од 37 различни земји. Организацијата обезбедува форум за промоција на вселенско истражување, како и вселенска наука и инженерство и еколошка свест.
Вдахнат од неговото пријателство со авторот Мајкл Марфи и учеството во советско-американската програма за размена на Институтот Есален , астронаутот на НАСА, Русти Швајкарт, го основал Здружението заедно со космонаутите Алексеј Леонов, Виталиј Севастјанов и Георги Гречко.
1 Планетарен конгрес
Планетарниот конгрес на Здружението на вселенски истражувачи е годишен форум за членовите на ЗВИ. Се одржува во различна земја домаќин секоја година. Во 2013 година, од 1 јули до 5 јули, во Келн, Германија бил одржан 26-от Планетарен конгрес. Бил поддржан од Германскиот авиовселенски простор и Европската вселенска агенција и вклучувал настани за јавна публика и прес-конференции, како и внатрешни состаноци и предавања. Осумдесет и двајца астронаути и космонаути присуствувале на настанот.
Астронаутика

Астронаутика е наука и инженерија која ја истражува и развива технологијата која овозможува патување во космосот, било тоа да се патувања со посада или без неа (вештачки сателит). Истражувањата на космосот или астронаутика е интердисциплинарна наука која се базира на сознавање на други науки, како што се: физика, аеродинамика, астрономија, математика, хемија, биологија, медицина, електроника и метеорологија.
1 Астронаутиката во популарната култура
* „Духовите на американските астронаути“ (англиски: ''Ghosts of American Astronauts'') — песна на британската рок-група Меконс.
Трабзонски Вилает

Трабзонскиот Вилает (, |Vilâyet-i Ṭrabzōn, |Vilayet de Trébizonde) ― административна единица (вилает) од прво ниво во североисточниот дел на Отоманската Империја и одговарајќи на областа долж источното крајбрежје на Црното Море и внатрешниот висорамнински регион на Понтските Алпи. Регионот бил населен главно со етнички Турци во западната половина и ласкогласни муслимани во источната половина, иако во текот на целиот период на османлиското владеење постоела историја на преобразување во турски ислам кај многумина понтиски Грци - дури и за Гулбахар Хатун, мајката на султанот Селим I, реkla дека има понтско грчко потекло.
На почетокот на 20 век, наводно, имало површина од 31,290 км<sup>2</sup>, додека првичните резултати од првиот османлиски попис од 1885 година (објавен во 1908 година) му дал бројка на население од 1,047,700. Точноста на бројките на населението се движи од „приближна“ до „само претпоставка“ во зависност од регионот од каде се собрани.
По Руско-турската војна од 1877–1878 година, бил воспоставен Лазистанскиот Санџак. Ризе станал средиште на округот поради отстапувањето на Батуми, поранешното средиште на санџакот, кон Русија. Салмането од годината 1344 х.е./1904-1905 споменал неколку ерменски фармацевти. Вилаетот броел и значително грчко население.
1 Административни единици
Вилаетот вклучувал три санџаци (четири по 1889 година) и 22 кази.
Санџаци во Вилаетот:
# Трабзонски Санџак (Трабзон, Орду, Гиресун, Тиреболу, Гереле, Вакфекебир, Сирмене, Оф, Акчабат, Мачка)
# Гишушхански Санџак (Гимушхане, Келкит, Сиран, Торул)
# Лазистански Санџак (неговото средиште прво било во Батуми до 1878, а подоцна Ризе по 1878) (Ризе, Пазар, Артвин, а понекогаш вклучен бил и градот Оф)
# Џанички Санџак (средиште му бил Самсун по 1889 година) (Самсун, Бафра, Инје, Фаца, Чаршамба, Терме)
Леонов (кратер)

Леонов ― мал месечев ударен кратер што се наоѓа во јужниот дел на Московското Море, еден од ретките мориња на далечната страна на Месечината. Овој кратер има преглед во облик на срце, што се должи на испакнатина однадвор по должината на северозападната страна. Работ на Леонов е истрошен, а неколку ситни кратерчиња лежат покрај работ. Внатрешните ѕидови и внатрешниот под се релативно без особености.
Во 1970 година, кратерот бил наречен по рускиот космонаут Алексеј Леонов, првиот човек што извршил екстравехикуларна активност (ЕВА или „вселенско прошетка“) во Земјината орбита во 1965 година.
1 Наводи
************
Меѓународни стандарди за финансиско известување

Меѓународните стандарди за финансиско известување (англиски: ''International Financial Reporting Standards'', ''IFRS'') — меѓународни сметководствени стандарди, објавени од Меѓународниот одбор за сметководствени стандарди (''International Accounting Standards Board'', ''IASB'').
1 Историја
Во 1973 година бил основан Меѓународниот комитет за сметководствени стандарди (''International Accounting Standards Committee'', ''IASC'') врз основа на спогодбата склучена меѓу професионалните сметководствени здруженија од неколку земји, како: САД, Британија, Германија, Франција и Јапонија. Во 2001 година била извршена реорганизација и овој комитет бил заменет со Меѓународниот одбор за сметководствени стандарди во кои денес членуваат повеќе од 100 земји кои истовремено се членки на Меѓународната федерација на сметководителите (''International Federation of Accountants''). Тогаш, меѓународните сметководствени стандарди биле именувани меѓународни стандарди за финансиско известување, кои денес имаат широка употреба ширум светот. Така, многу берзи им дозволуваат на странските фирми да ги користат меѓународните стандарди наместо домашните сметководствени стандарди (Аргентина, Малезија, Шпанија), некои берзи им дозволуваат на домашниет фирми да ги користат меѓународните стандарди (Полска, Словенија, Јужна Африка), а на некои берзи дури и домашните фирми мора да ги користат меѓународните стандарди (Кипар, Австрија, Естонија, Чешка). Пресудниот чекор во примената на меѓународните стандарди бил направен во 2008 година, кога американската Комисија за хартии од вредност го објавила планот за прифаќање на меѓународните стандарди од сите американски фирми кои котираат на берзите.
Меѓународен одбор за сметководствени стандарди

Меѓународниот одбор за сметководствени стандарди (англиски: ''International Accounting Standards Board'', ''IASB'') — меѓународно регулаторно тело кое ги пропишува меѓународните сметководствени стандарди. Со ИАСБ раководи непрофитна фондација (''IASC Foundation'') на која ѝ помагаат два комитета: надворешен советодавен комитет и комитет за толкување.
1 Историја и цели
Во 1973 година бил основан Меѓународниот комитет за сметководствени стандарди (''International Accounting Standards Committee'', ''IASC'') врз основа на спогодбата склучена меѓу професионалните сметководствени здруженија од неколку земји, како: САД, Британија, Германија, Франција и Јапонија. Во 2001 година била извршена реорганизација и овој комитет бил заменет со Меѓународниот одбор за сметководствени стандарди во кои денес членуваат повеќе од 100 земји, кои истовремено се членки на Меѓународната федерација на сметководителите (''International Federation of Accountants''). Основните цели на ИАСБ се:* да развива, во интерес на јавноста, заедничко множество на квалитетни, разбирливи и применливи меѓународни сметководствени стандарди кои бараат викоквалитетни, транспарентни и споредливи информации во финансиските извештаи, а со цел на учесниците на пазарите на капитал и на другите корисници да им помогнат во одлучувањето.
* да ја поттикне употребата и строгата примена на тие стандарди
* да обезбеди приближување на националните и меѓународните сметководствени стандарди
2 Меѓународни стандарди за финансиско известување
По основањето на ИАСБ, меѓународните сметководствени стандарди биле именувани меѓународни стандарди за финансиско известување, кои денес имаат широка употреба ширум светот. Така, многу берзи им дозволуваат на странските фирми да ги користат меѓународните стандарди наместо домашните сметководствени стандарди (Аргентина, Малезија, Шпанија), некои берзи им дозволуваат на домашниет фирми да ги користат меѓународните стандарди (Полска, Словенија, Јужна Африка), а на некои берзи дури и домашните фирми мора да ги користат меѓународните стандарди (Кипар, Австрија, Естонија, Чешка). Пресудниот чекор во примената на меѓународните стандарди бил направен во 2008 година, кога американската Комисија за хартии од вредност го објавила планот за прифаќање на меѓународните стандарди од сите американски фирми кои котираат на берзите.
Терешкова (кратер)

Терешкова ― релативно мал месечев ударен кратер нана крајната страна на Месечината. Сместено е по западниот периметар на Московското Море, и југоисточно од кратерот Феоктистов.
Името го добил за космонаутот Валентина Терешкова, првата жена во вселената. Нормално кратерите се именуваат по мртви луѓе; Терешкова била меѓу првата група живи луѓе што имале наречен кратер по нив.
Работ на овој кратер наликува на заоблен шестаголник во контурата. Постои мал кратер во облик на чаша во близина на надворешниот раб на јужниот прстен. Источните бедеми на овој кратер се спојуваат со работ на Московското Море. Работ на прстенот е истроен, но само ситни кратерчиња се наоѓаат површината на работ и внатрешноста на кратерот.
1 Придружни кратери
Според конвенцијата, овие особености се идентификуваат на месечевите карти со поставување на буквата на страната на средната точка на кратерот, кој е најблиску до Терешкова.
Терешкова, Г. ширина, Г. должина, Пречник
У, 28,7° С, 142,8° И, 23 км
2 Наводи
************
Астероид од типот K

Астероиди од типот K — релативно редок вид на астероиди со умерено црвеникав спектар нешто покус од 0,75 μм, кој станува малку синикав на поголеми должини. Имаат мало албедо. Нивниот спектар е сличен на оној кај хондрититските метеорити од видовите CV и CO.
Во Толеновата класификација, овие астероиди се опишани како „безлични“ тела од типот S. Типот K е предложен од Џ. Ф. Бел и неговите колеги во 1988 г. за тела со особено плитка впивна особина од 1 μм, кај кои недостасува впивањето на 2 μм. Пронајдени се при изучувањето на Еосовото семејство.
1 Поврзано
* Спектрална класификација на астероидите
Олук

Олук или одливник — една од главните компоненти на системот кој ја собира водата и ја насочува дождовницата од покривот на градбите. Одведувањето на водата со олуците спречува ерозија, протекување во подрумите, штити обоени површини и претставува средство за собирање на дождовница за подоцнежна употреба.
Олуците можат да бидат изработени од различни материјали, вклучувајќи: леано железо, поцинкуван челик, олово, цинк, бакар, алуминиум, пластични материјали, камен и дрво.
Бајонет

Бајонет (|baïonnette) или штик (|Stich) — нож или бодеж што се прицврстува на цевката на пушката. Името бајонет го добил по францускиот град Бајон. Прицврстен на пушка, служи наместо старинско копје, а може да се користи и како обичен нож.
1 Историја
Бајонети за прв пат биле користени во 17 век од селани во францускиот град Бајон, кои ставале ножеви на своите рачно изработени пушки, кои ги користеле како копја кога ќе останеле без стреливо.